**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

Broj: **07-11-5-3001/24**

Dana: **14.5.2024.godine**

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14 i 59/22), u otvorenom postupku nabavke radova s namjerom provođenja e-aukcije – Rehabilitacija i asfaltiranja dijela puta Ivanjska, na prijedlog Komisije za provođenje postupka javne nabavke, Gradonačelnik grada Bosanska Krupa, kao rukovodilac organa uprave donosi,

**ODLUKU**

**o izboru najpovoljnijeg ponuđača**

1. Prihvata se ponuda ponuđača **„PRIJEDORPUTEVI“ a.d.Prijedor**, u predmetu nabavke radova: **Rehabilitacija i asfaltiranja dijela puta Ivanjska**, sa cijenom u ukupnom iznosu **25.343,29 KM bez PDV-a**,odnosno **29.651,65 KM** **sa PDV-om.**
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama, kao i ovlaštenje za obavljanje djelatnosti koja je predmet nabavke.
3. Po konačnosti ove odluke sa izabranim ponuđačem potpisat će se ugovor o izvođenju radova na rehabilitaciji i asfaltiranja dijela puta Ivanjska.

**O b r a z l o ž e n j e**

Postupak javne nabavke pokrenut je odlukom o pokretanju postupka javne nabavke broj: 07-11-5-3001/24 od 9.4.2024. godine. Javna nabavka je provedena putem otvorenog postupka s namjerom provođenja e-aukcije–Rehabilitacija i asfaltiranja dijela puta Ivanjska.Obavještenje o nabavci broj: Obavještenje o nabavci broj: 1272-1-3-49-3-49/24 od 9.4.2024. godine te ispravka za obavještenje o nabavci 1272-1-3-49-8-52/24 od 17.4.2024.godine - objavljeno na portalu JN (TD preuzelo ukupno 9 ponuđača i TD i ispravka tenderske dokumentacije preuzelo 6 ponuđača), objavljeno u Službenom glasniku broj: 25/24 dana 12.4.2024. godine i ispravka objavljena u Službenom glasniku broj: 27/24 dana 19.4.2024. godine

Po objavljenom obavještenju rok za prijem ponuda je bio 8.5.2024. godine do 12:00 sati. Do označenog roka za prijem ponuda na protokol Ugovornog organa pristiglo je ukupno 5 (pet) ponuda, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda:

1. Ponuđač d.o.o. „EURO-COP INVEST“ Bosanska Krupa broj protokola: 07-11-5-3001-2/24, 7.5.2024. godina u 11:40 sati
2. Ponuđač d.o.o. „I-KOMIĆ“ Bos.Krupa broj protokola 07-11-5-3001-3/24, 8.5.2024. godina u 8:40 sati
3. Ponuđač d.o.o. „I-SELIMOVIĆ“ Cazin broj protokola 07-11-5-3001-4/24, 8.5.2024. godina u 8:50 sati
4. Ponuđač „PRIJEDORPUTEVI“a.d.Prijedor broj protokola 07-11-5-3001-5/24, 8.5.2024. godina u 8:55 sati
5. Ponuđač d.o.o. „KOV-GRAD“ Bužim broj protokola 07-11-5-3001-6/24, 8.5.2024. godina u 10:25 sati

Komisija za provođenje postupka javne nabavke je u skladu sa tenderskom dokumentacijom dana 8.5.2024. godine u 12:30 sati izvršila javno otvaranje ponuda i na zapisnik konstatovala:

1. **Ponuđač d.o.o. „EURO-COP INVEST“ Bosanska Krupa,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **25.484,80 KM bez PDV**,

PDV **4.332,42 KM**

ukupna cijena ponude: **29.817,22** **KM sa PDV- om,**

Nema popusta

1. **Ponuđač d.o.o. „I-KOMIĆ“ Bos.Krupa,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **25.403,60 KM bez PDV,**

PDV **4.318,61 KM**

ukupna cijena ponude**: 29.722,21 KM sa PDV- om,**

Nema popusta

1. **Ponuđač d.o.o. „I-SELIMOVIĆ“ Cazin,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **25.630,40 KM bez PDV**,

PDV **4.357,17 KM**

ukupna cijena ponude: **29.987,57** **KM sa PDV- om,**

Nema popusta

1. **Ponuđač „PRIJEDORPUTEVI“a.d.Prijedor,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **25.343,29 KM bez PDV**,

PDV **4.308,36 KM**

ukupna cijena ponude: **29.651,65** **KM sa PDV- om,**

Nema popusta

1. **Ponuđač d.o.o. „KOV-GRAD“ Bužim,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **25.566,80 KM bez PDV**,

PDV **4.346,35 KM**

ukupna cijena ponude: **29.913,15** **KM sa PDV- om,**

Nema popusta

Komisija za provođenje postupka javne nabavke je izvršila evaluaciju dostavljenih ponuda i konstatovala da su ponude ponuđača **„PRIJEDORPUTEVI“ a.d. Prijedor i d.o.o. „KOV-GRAD“ Bužim** potpune, ispravne u formalno-pravnom smislu (ponuđači su dostavili ponude u skladu sa tenderskom dokumentacijom, ispunili uslove za učešće, dostavili potrebne dokaze i ponude izradili u skladu sa TD) kao i da računskih grešaka nije bilo.

Komisija je konstatovala da ponuđač **d.o.o. „I-KOMIĆ“ Bos.Krupa** nije preuzeo izmjenu tenderske dokumentacije (utvrđeno uvidom u izvještaj o preuzimanju TD od strane ponuđača) koja se odnosila na nacrt Ugovora, objavljenu na Portalu javne nabavke dana 17.4.2024. godine i shodno tome nije u sastavu ponude dostavio izmjenjeni Nacrt Ugovora, pa je Komisija predložila Ugovornom organu da ponudu ponuđača d.o.o. „I-KOMIĆ“Bos.Krupa**,** odbaci kao nepravilnu.

Dalje, Komisija je konstatovala da ponuđač **d.o.o. „I-SELIMOVIĆ“ Cazin** nije dostavio izmjenjeni Nacrt ugovora u skladu sa izmjenom Tenderske dokumentacije od 17.4.2024. godine.

Ponuđač **d.o.o. „I-SELIMOVIĆ“ Cazin nije ispunio ni uslove propisane tačkom 13.4.1. tenderske dokumentacije a to** : „*Da je u posljednje 2 godina imao uspješno realizovan najmanje 1 (jedan) ugovor na radovima koji su u vezi sa predmetnom nabavkom (radovi na rehabilitaciji,sanaciji,rekonstrukciji i asfaltiranju cesta) u vrijednosti od najmanje 30.000,00 KM sa PDV-om (ili zbirni uslov za više realizovanih ugovora zbirne vrijednosti najmanje 30.000,00 KM sa PDV-om)*”.

Naime, ponuđač **d.o.o. „I-SELIMOVIĆ“ Cazin** je dostavio potvrdu o uredno izvršenom Ugovoru broj 02/10-2129/22 od 21.4.2022. godine, za period ranije godine (2021. godina), a ne za period kako je traženo tačkom 13.4.1. tenderske dokumentacije (“*Da je u posljednje 2 godina imao uspješno realizovan najmanje 1 (jedan) ugovor na radovima*….”).

Zbog toga je Komisija predložila Ugovornom organu da ponudu ponuđača **d.o.o. „I-SELIMOVIĆ“ Cazin,**  odbaci kao neprihvatljivu.

Također, Komisija je konstatovala da ponuđač **d.o.o. „EURO-COP INVEST“ Bosanska Krupa** nije dostavio izmjenjeni Nacrt ugovora u skladu sa izmjenom Tenderske dokumentacije od 17.4.2024. godine, pa je predložila Ugovornom organu da i ponudu ponuđača **d.o.o. „EURO-COP INVEST“ Bosanska Krupa,** odbaci kao nepravilnu.

S obzirom na sve gore navedeno Komisija je predložila ugovornom organu da zakaže e-aukciju s kvalifikovanim ponuđačima i to  **„PRIJEDORPUTEVI“ a.d. Prijedor i d.o.o. „KOV-GRAD“ Bužim** u skladu sa Pravilnikom o uslovima i načinu korištenja e-aukcije (“Službeni glasnik BiH”broj 80/23).

Provođenje e-aukcije je zakazano za dan 13.5.2024. godine u 12:00 h i ista je trajala od 12:00 h do 12:10 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća:

1. **„PRIJEDORPUTEVI“ a.d.Prijedor** konačna cijena ponude iznosi **25.343,29 KM bez PDV-a**, pa ukupna cijena ponude iznosi **29.651,65 KM** **sa PDV-om,** (početna cijena ponude umanjena za 0 %);
2. **d.o.o. „KOV-GRAD“ Bužim** konačna cijena ponude iznosi **25.566,80 KM bez PDV-a**, pa ukupna cijena ponude iznosi **29.913,15 KM** **sa PDV-om,** (početna cijena ponude umanjena za 0%);

Komisija je konstatovala da procjenjena vrijednost nabavke predmetnih radova: 25.641,03 KM bez PDV odnosno: 30.000,00 KM sa PDV- om.

Nakon provedene e-aukcije sa kvalifikovanim ponuđačima, Komisija je konstatovala da je cijena prvorangirane ponude ponuđača „PRIJEDORPUTEVI“ a.d.Prijedor, u okviru procijenjene vrijednosti predmetne nabavke, pa je predložila Ugovornom organu da donese Odluku o izboru najpovoljnijeg ponuđača, i to prvorangiranog ponuđača „PRIJEDORPUTEVI“ a.d.Prijedor i zaključi Ugovor.

S obzirom da je kriterij za dodjelu ugovora „najniža cijena tehnički zadovoljavajuće ponude, “ i da je ponuda ponuđača „PRIJEDORPUTEVI“ a.d.Prijedor prvorangirana i da je u okviru procijenjene vrijednosti predmetne nabavke, Ugovorni organ je prihvatio prijedlog Komisije i odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje URŽ-u putem ugovornog organa u pisanoj formi direktno, elektronskim putem, ako je elektronsko sredstvo definirano kao način komunikacije u tenderskoj dokumnetaciji, ili preporučenom poštanskom pošiljkom u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno: Armin Halitović

1. . „PRIJEDORPUTEVI“ a.d. Prijedor, putem e-maila
2. d.o.o. „KOV-GRAD“ Bužim, putem e-maila
3. d.o.o. „I-SELIMOVIĆ“ Cazin , putem e-maila
4. d.o.o. „EURO COP INVEST“ Bos. Krupa, putem e-maila
5. d.o.o. „I-KOMIĆ“ Bosanska Krupa, putem e-maila
6. U spis
7. a/a